ଟିଭିର ବହୁ ଚର୍ଚ୍ଚିତ ଜଣାଶୁଣା ଚେହେରା ମାନଙ୍କ ମଧ୍ୟରୁ ଜେନିଫର ୱିଙ୍ଗେଟ ଜଣେ । ସାକାଲାକା ବୁମବୁମ ଠାରୁ ଆରମ୍ଭ କରି ସରସ୍ୱତୀ ଚନ୍ଦ୍ର, ବେହଦ, ବେପନହା ଭଳି ମେଗା ଧାରାବାହିକରେ ନିଖୁଣ ଅଭିନୟ କରି ଦର୍ଶକଙ୍କ ହୃଦୟରେ ରାଜ୍ କରୁଛନ୍ତି ଜେନିଫର । ତାଙ୍କର ପ୍ରତ୍ୟେକଟି ଚରିତ୍ରକୁ ଖୁବ ପ୍ରଶଂସା କରାଯାଇଛି । କେବଳ ସେତିକି ନୁହେଁ ଜେନିଫରଙ୍କ ଅଭିନୀତ ପ୍ରତ୍ୟେକଟି ରୋଲ ଖୁବ ଚ୍ୟାଲେଂଜିଙ୍ଗ୍ । କିନ୍ତୁ ନିଜ ପ୍ରୋଫେସନାଲ ଲାଇଫରେ ଯେତେ ବ୍ୟସ୍ତ ଥିଲେ ମଧ୍ୟ ବ୍ୟକ୍ତିଗତ ଜୀବନରେ କିଭଳି ଅନ୍ୟ ମାନଙ୍କ ସହିତ ନିଜକୁ ଯୋଡ଼ି ହେବ ଏବଂ ଖୁସିରେ ରହି ହେବ ତାହା ଏହି ବିୟୁଟି କ୍ୱିନଙ୍କୁ ବେଶ୍ ଭଲ ଭାବରେ ଜଣା । ତେବେ କେବଳ ସୌନ୍ଦର୍ଯ୍ୟ ନୁହେଁ ବରଂ ସବୁଠାରୁ ଅଧିକ ଆକର୍ଷଣ କରେ ତାଙ୍କ ହସ ହସ ମୁହଁ ।
ନିକଟରେ ଜେନିଫର ତାଙ୍କର ଏକ ସାଙ୍ଗଙ୍କ ବିବାହରେ ପହଂଚିଥିଲେ । ଯେଉଁଠାରେ ତାଙ୍କ ସହିତ ନଜର ଆସିଛନ୍ତି ବେହଦ ଅଭିନେତ୍ରୀ ଅନେରୀ ଭଜାନୀ । ସବୁଠାରୁ ଖାସ କଥା ହେଉଛି ଦୁଇଜଣଙ୍କ କେମେଷ୍ଟ୍ରି ସମସ୍ତଙ୍କୁ ଖୁବ ପସନ୍ଦ ଆସିଛି । ଫଟୋ ଏବଂ ଭିଡ଼ିଓରେ ଜେନିଫରଙ୍କୁ କ୍ୟୁଟ ଅନ୍ଦାଜରେ ଦେଖିବାକୁ ମିଳିଛି । ତାଙ୍କର ଏହି ସୁନ୍ଦର ଫଟୋ ସୋସିଆଲ ମିଡିଆ ପ୍ଲାଟଫର୍ମରେ ଭାଇରାଲ ହେଉଛି । ଇଂଷ୍ଟାଗ୍ରାମରେ ଫଟୋ ଶେୟାର କରି ଜେନିଫର ଜଣାଇ ଦେଇଛନ୍ତିଯେ ସେ ତାଙ୍କ ବନ୍ଧୁତାକୁ କେତେ ଗୁରୁତ୍ୱ ଦିଅନ୍ତି ।
